मुलान

मुलान हे एक काल्पनिक पात्र आहे, जे एका पौराणिक व्यक्तिरेखेपासून प्रेरित आहे, जे वॉल्ट डिझनी पिक्चर्सच्या 36व्या अ‍ॅनिमेटेड फीचर फिल्म मुलान (1998) मध्ये पहिल्यांदा चित्रित केले आहे.

तिचा आवाज अभिनेत्री मिंग-ना वेनने दिला आहे, तर गायिका ली सालोंगाने पात्राच्या गाण्याचा आवाज दिला आहे. बालड ऑफ मुलान या कवितेतील प्रख्यात चीनी योद्धा हुआ मुलान यांच्यावर आधारित लेखक रॉबर्ट डी. सॅन सॉसी यांनी मुलान हे पात्र तयार केले आहे.

मुलान ही तिच्या वृद्ध वडिलांची एकुलती एक मुलगी असते, जी तिच्या दुर्बल वडिलांच्या बदल्यात स्वतःला सैन्यात भरती करण्यासाठी पुरुषाचा वेश धारण करते आणि परंपरा आणि कायदा दोन्हींना झुगारून लावते.

मुलान ही आठवी डिझनी प्रिन्सेस बनली. जन्म राजघराण्यातील नाही किंवा राजकुमाराशी लग्न केले नाही, अशी पहिलीच डिझनी प्रिन्सेस ती आहे . तसेच ती आशियाई वंशाचीही पहिलीच प्रिन्सेस ठरली.

मुलानचा पर्यवेक्षण करणारा अॅनिमेटर होता मार्क हेन, ज्याने जाणीवपूर्वक पात्राची रचना केली होती जेणेकरून ती तिच्या पूर्ववर्तींपेक्षा कमी स्त्रीलिंगी दिसेल.

मुलानच्या व्यक्तिमत्त्वाचे  सकारात्मक  स्वागत झाले. समीक्षकांनी तिच्या शौर्य आणि वीरतेची खूप प्रशंसा केली. तथापि, शांगसोबतच्या तिच्या प्रेमसंबंधांवर मुलानच्या वीरतेशी तडजोड केल्याचा आरोप आहे. भूमिकेतील योगदानाबद्दल वेन आणि सालोंगा या दोघांनाही डिझनी लीजेंड्सने सन्मानित केले आहे.  मूळ 1998च्या हुआ मुलान या चित्रपटाचे 2020 मधील लाइव्ह-अ‍ॅक्शन रूपांतर असलेल्या पात्राची लाइव्ह-अ‍ॅक्शन आवृत्ती Yifei Liu या अभिनेत्रीने वठवली.

 संदर्भ 

वर्ग:डिझ्नी व्यक्तिरेखा